فرانسا پرزیدنتی امانوئل ماکرون، آوروپانین، گله‌جکده دونیادا ادعالی اولماسی اوچون داها موستقیل اولماسی لازیم اولدوغونو سؤیله‌دی.
پرزیدنت ماکرون، آلمانیا فدرال مجلیسینده، بیرینجی دونیا ساواشیندا اؤلن‌لری آنما مراسیمینده ائتدیگی چیخیشیندا، آوروپانین و خصوصاً آلمانیا ایله فرانسانین دونیانین کاوسا سوروکلنمه‌سینه یول وئرممک کیمی بیر میسیون اولدوغونو بیلدیریب.
"آوروپا داها گوجلو اولما‌لی و داها موستقیل حالا گلمه‌لی‌دیر." دئین ماکرون آوروپانین اؤز ساوونما و امنیت اوچون داها چوخ مسئولیت گؤتورمه‌سی لازیم اولدوغونو و داها بؤیوک بیر آوروپا حاکمیتینه احتیاج اولدوغونو دیله گتیردی.
ماکرون،
" بو موباریزه قازانیلمادی، بو موباریزه هئچ واخت قازانیلمادی." ایفاده‌سینی ایستیفاده ائده‌رک، آلمانیا یئنی بیر میللتچی دؤوره قارشی آوروپا داها مقاومت‌لی حالا گتیرمک اوچون تلاش گؤسترمه‌یه دعوت ائتدی.
ایقلیم دییشیک‌لیگی، تیجارت موناقیشه‌لر و دیگر چاغیریش‌لارا قارشی بیرگه موباریزه ائدیلمه‌سی لازیم اولدوغونا ایشاره ائدن ماکرون، بونو آوروپایا بورجلو اولدوق‌لارینی وورغولاییب.
ماکرون آلمانیانین "میللتچیلیگین قانا سوسامیش شیطان عمل‌لری‌نین" اؤسته‌سین‌دن گلدیگینی بیلدیریب،
فرانسا بو دیرچلیشده رول اوینادیغی اوچون غورورلویام." دئیه دانیشدی.
